LIETUVOS RESPUBLIKOS VYRIAUSYBĖ

N U T A R I M A S

DĖL DELEGACIJOS DIRBTI BENDROJE LIETUVOS IR RUSIJOS DEMARKAVIMO KOMISIJOJE SUDARYMO IR ĮGALIOJIMO PASIRAŠYTI ŠIOS KOMISIJOS NUOSTATUS

2006 m. balandžio 14 d. Nr. 378

Vilnius

Vadovaudamasi Lietuvos Respublikos ir Rusijos Federacijos sutarties dėl Lietuvos ir Rusijos valstybės sienos (Žin., 1999, Nr. 100-2891) 4 straipsniu, Lietuvos Respublikos Vyriausybė nutaria:

1. Sudaryti Lietuvos Respublikos delegaciją dirbti Bendroje Lietuvos ir Rusijos demarkavimo komisijoje, susidedančią iš Lietuvos Respublikos Vyriausybės 1993 m. kovo 25 d. nutarimu Nr. 198 „Dėl komisijos Lietuvos Respublikos valstybės sienai delimituoti ir demarkuoti bei ekonominei zonai Baltijos jūroje nustatyti sudarymo“ (Lietuvos Respublikos Vyriausybės 2000 m. spalio 30 d. nutarimo Nr. 1291 (Žin., 2000, Nr. 94-2937) redakcija ir Lietuvos Respublikos Vyriausybės 2004 m. gegužės 24 d. nutarimo Nr. 624 (Žin., 2004, Nr. 85-3086) redakcija) sudarytos komisijos Lietuvos Respublikos valstybės sienai delimituoti ir demarkuoti bei ekonominei zonai Baltijos jūroje nustatyti narių.

2. Įgalioti Užsienio reikalų ministerijos Rytų Europos ir Vidurinės Azijos departamento direktoriaus pavaduotoją, komisijos Lietuvos Respublikos valstybės sienai delimituoti ir demarkuoti bei ekonominei zonai Baltijos jūroje nustatyti pirmininką Zenoną Kumetaitį pasirašyti Bendros Lietuvos ir Rusijos demarkavimo komisijos nuostatus.

MINISTRAS PIRMININKAS	ALGIRDAS BRAZAUSKAS

KRAŠTO APSAUGOS MINISTRAS,

PAVADUOJANTIS UŽSIENIO REIKALŲ MINISTRĄ	GEDIMINAS KIRKILAS

______________